FP-45 Liberator

FP-45 Liberator on yhdysvaltalainen kertalaukauspistooli, jota valmistettiin kapinallisjoukkojen käyttöön Akselivaltojen miehittämillä alueilla toisessa maailmansodassa. Aseen avulla oli tarkoitus varastaa parempi ase vihollissotilaalta. FP-45 Liberator on erittäin yksinkertainen toiminnaltaan ja se oli todella halpa valmistaa, yhden aseen maksaessa vain 2,10 dollaria vuonna 1942. Aseella pystyy ampumaan vain yhden patruunan, jonka jälkeen aseen käyttäjän tulee manuaalisesti ladata seuraava patruuna aseeseen. Aseen alaosassa pystyy säilyttämään patruunoita avaamalla pistoolin kahvan. Ase käyttää .45 ACP -kaliiperin patruunoita. Asetta valmistettiin noin miljoona kappaletta, mutta vain pieni osa valmistetuista aseista päätyi käyttöön.

Lähteet

Aiheesta muualla 

Pistoolit